બાળક ભલે નાનું હોય પણ તેના માટે વાર્તાના પુસ્તકો વસાવો. એક-બે પુસ્તકો પણ છ-આઠ મહિના માટે ચાલશે. પુસ્તકની પસંદગી પણ એવી રીતે કરો જેમાં ઓછું લખાણ અને વધુ ચિત્રો હોય. ચિત્રો દ્વારા કોઈ પણ વાત જલદી સમજાય છે અને લાંબો સમય સુધી યાદ રહે છે. જાડા પૂઠાં વાળુ પુસ્તક બાળક ફાડશે પણ નહિ અને લાંબુ ચાલશે. એક પુસ્તકમાં ઓછામાં ઓછી ત્રણ ચાર વાર્તાઓ હોય તેવું પુસ્તક પસંદ કરો. બની શકે તો એક ખાનું કે જગ્યા એના પુસ્તકો મુકવા માટે ફાળવો.